open-index/open-wikipedia-markdown huggingface dataset:
Indivíduová konštanta

**Indivíduová konštanta** je jednoduchý výraz alebo znak formalizovaného jazyka stanovený na trvalé označenie určitého indivídua z univerza úvahy, čím plní rovnakú úlohu ako vlastné meno v prirodzenom jazyku.

## Externé odkazy
* 

Kategória:Logika
Kalám

**Kalám** (arabs. doslova *hovorenie, diskusia*) je v dejinách arabského myslenia jeden z troch hlavných smerov islamskej náboženskej filozofie, ktorý je pomenovaný podľa dialektickej metódy, ktorú používal. Jeho prívrženci sa nazývali **mutakallimovia** (arabs. *mutakallimín*).

Mutakallimovia sa pokúšali o racionalistické vysvetlenie náboženstva. Filozofiu považovali za dialektické umenie, ktorého cieľom má
byť odôvodňovanie a apológia Koránu. 

Mutakallimovia tvrdili, že na svete vládne absolútny determinizmus. Boli aj atomisti: vznikanie a zanikanie vecí sa podľa nich odohráva iba
spájaním a rozdeľovaním atómov. Prozreteľnosť je zdrojom pohybu a konania.

## Predstavitelia
* Al-Aš’arí

## Externé odkazy
* 

Kategória:Arabská filozofia
Logická konštanta

**Logická konštanta** je niektorá zo štyroch jednomiestnych a šestnástich dvojmiestnych logických
konštánt výrokovej logiky a predikátovej logiky, príp. logiky tried.

## Externé odkazy
* 

Kategória:Logika
Michał Kalecki

**Michał Kalecki** (* 22. jún 1899, Lodž, Poľsko – † 18. apríl 1970, Varšava) bol poľský ekonóm, ktorý sa venoval teórii ekonomických cyklov a ekonomického rastu.

## Iné projekty

## Externé odkazy
* 

Kategória:Poľskí ekonómovia
Kategória:Osobnosti z Lodže
Premenová konštanta

**Premenová konštanta** alebo **rozpadová konštanta** je konštanta charakterizujúca rychlosť premeny rádionuklidov, suvisí s polčasom premeny.

## Externé odkazy

* 

Kategória:Rádioaktivita
Kalendár

**Kalendár** je rozdelenie času do väčších celkov podľa zvolených, spravidla astronomických kritérií súvisiacich s obehom Mesiaca okolo Zeme (mesiac) a Zeme okolo Slnka (rok).

Najstarší známy kalendár vznikol v Egypte v 4. tisícročí pred Kr. V Číne sa vytvorenie kalendára pripisuje cisárovi Fu simu. Mayovia používali špecifický mayský kalendár. V staroveku sa roky často počítali podľa vlády panovníkov. V Grécku sa počítali od prvých olympijských hier, čiže 776 pred Kr. V Ríme sa roky počítali od založenia mesta Rím (*ab urbe condita*), čiže od 753 pred Kr. Pre Arabov je to od roku 622, čiže od Hidžry. 

V Európe sa roky počítajú od narodenia Ježiša Krista. Toto počítanie zaviedol mních Dionysius Exiguus okolo roku 532. V roku 1582 sa začal používať gregoriánsky kalendár, predtým sa používal juliánsky kalendár.

## Pozri aj
* Juliánsky dátum
* Liturgický rok
* Babylonský kalendár

## Literatúra
* KOTULOVÁ, Eva: *Kalendář, aneb Kniha o věčnosti a času.* Praha : Svoboda, 1978. 192 s. [populárno-náučná kniha o meraní času u rôznych národov v rozličných historických epochách]
* VALACHOVIČ, Pavol: Rímsky kalendár : Od lunárneho k solárnemu roku. In: Historická revue, roč. XXXI, 2020, č. 3, s. 32 - 36.

## Externé odkazy
* ''Domowá pokladnice : kalendář na rok obyčejný ...'' Skalica : Daniel Lichard , 1847-1864. 339 s.  - dostupné v Digitálnej knižnici UKB
* ''Časník : národní česko-slovenský obrázkový kalendář pro všechny stavy na přestupný (obyčejný), 366 (365) dnů mající rok Páně ...'' .Vídeň : Lichard , 1855-1857. 320 s. - dostupné v Digitálnej knižnici UKB
* ''Kalendár "Tatry" na rok ...'' Martin : Tatra banka , 1908-1913, 104 s. - dostupné v Digitálnej knižnici UKB
* ''Nová domová pokladnica : kalendár pre slovenských ľud'' - Uherská Skalica : Teslík a Neumann, 167 s.  - dostupné v Digitálnej knižnici UKB
Kalendárium

**Kalendárium** (lat.) môže byť:
* kalendár
* stredoveký svetský odborný prozaický žáner, pozri kalendárium (žáner).

## Externé odkazy
*
Konštantín Africký

**Konštantín Africký** po lat. *Constantinus Africanus* (* okolo 1020, údajne v Kartágu - † 1087, kláštor v Monte Cassino) bol prekladateľ arabských a židovských lekárskych diel do latinčiny, pravdepodobne pre školu v Salerne.

## Iné projekty

## Externé odkazy
* 

Kategória:Úmrtia v 1087
Kategória:Benediktíni
Kategória:Prekladatelia
Konštanta výrokovej logiky

**Konštanta výrokovej logiky** je výrokotvorná častica. Konštanty výrokovej logiky sú výrokotvroné funktory, čiže nesamostatné výrazy, ktorými sa z jednoduchých výrokov vytvárajú zložené výroky.

Základné funktory výrokovej logiky sú štyri, a to je negácia, ktorá je jednomiestnym funktorom a označujeme ju vlnovkou pred príslušným symbolom, teda napríklad ~p bude znamenať negáciu p (nie je pravda p),

* konjunkcia, ktorá sa vyjadruje spojkou *a* a symbolom *&#38;*,
* disjunkcia, ktorá sa vyjadruje spojkou *alebo* a symbolom *v*,
* implikácia, vyjadrujúca spojenie pomocou výrazu *ak, tak*, ktorú označujeme symbolom *-&gt;*.

## Externé odkazy
* 

Kategória:Logika
Kalendy

**Kalendy** (lat.) je v rímskom kalendári 1. deň v mesiaci.

## Referencie

Kategória:Kalendáre
Kategória:Kultúra v starovekom Ríme
Kálí

náhľad|Vyobrazenie bohyne Kálí
**Kálí** je indická bohyňa, ochrankyňa materstva, neskôr spájaná s krvavými obetami; manželka boha Šivu. Zobrazovali ju s čiernym telom, červenou tvárou a desiatimi rukami držiacimi zbrane.

## Iné projekty

## Externé odkazy
* 

Kategória:Hinduizmus
Kategória:Indickí bohovia
Kalibrácia

**Kalibrácia** je 
# overenie údajov meracieho prístroja a vyznačenie správnych hodnôt na stupnici
# kontrola rozmerov výrobku podľa kalibra

## Externé odkazy
* 

Kategória:Metrológia
Kalifát

**Kalifát** alebo **chalífát** ( *chiláfa*) je úrad, hodnosť kalifa alebo územie ním spravované.  Ide o islamskú náboženskú formu vlády, ktorá spája v jednej osobe politického a náboženského vodcu, pretože chalífa je politickým aj náboženským nasledovníkom proroka Muhammada.

Pôvodne bola kalifátom Arabská ríša (najprv volení kalifovia, potom Umajjovský kalifát, potom Abbásovský kalifát), v súvislosti s jej rozpadom vzniklo potom viacero kalifátov (napr. Córdobský kalifát, Fátimovský kalifát).

## Pozri aj
* chalífa (kalif)
Kališníctvo

[náhľad|284x284bod|Obraz [Ježiš Kristus|Krista vytvorený pre hlavný pražský utrakvistický oltár. Zobrazuje Krista, ako sám seba dáva pod obomi spôsobmi.]]
**Kališníctvo, utraquizmus** alebo **utrakvizmus** (po česky: *kališnictví*, *utraquismus* alebo *utrakvismus*) bolo české kresťanské reformné hnutie a súhrn náboženských predstáv a liturgických praktík umierneného husitstva od 15. storočia do začiatku 17. storočia. Kališníctvo vychádzalo z idey zrovnoprávnenia radových kresťanov s kňazmi pri prijímaní Eucharistie, aby aj oni mohli príjmať pod obomi spôsobmi (čiže nie len posvätený chlieb, ale aj posvätené víno). Názov utrakvizmus pochádza z latinčiny (*sub utraque specie - pod obomi spôsobmi*). Uznanie kališníctva bolo zakotvené v kompaktátoch. Kališníctvo bolo po roku 1620 potlačené. Utrakvisti vždy sami seba považovali za súčasť nerozdelenej katolíckej cirkvi. Eucharistia sa prvýkrát pod obomi spôsobmi vysluhovala na podnet Jakoubka ze Stříbra. Stalo sa tak v roku 1414 v pražskom kostole svätého Martina v múre. Vysluhoval miestny farár Jan z Hradce. 

## Názov
Označenie utrakvisti vznikol z latinského *sub utraque specie*, čiže pod obomi spôsobmi. Označenie husiti vzniklo pejoratívne zvonku, no utrakvisti ho za svoj nikdy neprijali. Ferdinand Hrejsa pre obdobie utrakvizmu v 15. storočí dal názov *staroutrakvizmus* a pre obdobie 16. storočia pojem *novoutrakvizmus*. Niektorí historici však toto odmietajú a novoutrakvizmus nazývajú českým luteránstvom.

## Liturgia a vierouka
Utrakvisti podávali Eucharistiu aj deťom, asi vzhľadom na rovnakú prax v pravoslávi. Čeština sa však do liturgie dostávala pomaly a nikdy sa nestala hlavnou požiadavkou hnutia. Poväčšine omšový kánon zostal latinský. Špecifický bol sviatok Božieho Tela a Krvi, kedy sa konali procesia na dôraz reálnej prítomnosti. Jan Hus a Jeroným Pražský boli oslavovaní ako svätí. Inak úcta k svätým nehrala žiadnu väčšiu rolu, ale tradičné české sviatky zostali zachované. Utrakvisti trvali na svätení duchovných v apoštolskej postupnosti.

## Súčasnosť
K odkazu utrakvistického hnutia sa dnes hlási Starokatolícka cirkev v Českej republike a Cirkev československá husitská.

## Externé odkazy
* 

Kategória:Husitstvo
Kalixt I.

Svätý **Kalixt I.** († 222), **Kalikst**, **Calixotus**,  *Callistus*, bol 16. pápež v období pontifikátu (217 - 222). 

V mladosti bol otrokom bývalého otroka, kresťana Karpofora, ktorý mu dal prácu v banke. Keď mu nevyšiel obchod, zmocnila sa ho panika a utiekol s vážnymi stratami ku kresťanským vkladateľom, jeho pán ho však priviedol naspäť a poslal ho pracovať na šliapací mlyn. Veritelia, ktorí dúfali, že získajú peniaze nazad, zariadili jeho oslobodenie, bol však obvinený, že bol hlučný v synagóge v sobotu a mestský prefekt ho odsúdil na ťažkú prácu do sardínskych baní. Keď Marcia, pani cisára Commoda (180-192), požiadala Viktora I. o mená kresťanských odsúdencov v baniach a dosiahla ich vyslobodenie, Kalixt presvedčil miestodržiteľa, aby oslobodil aj jeho, hoci Viktor ho zámerne zatajil. Keď sa vrátil do Ríma, pápež ho poslal do Anzia, aby tam žil s mesačnou penziou.

Viktorov nástupca Zeferinus ho však povolal nazad, urobil ho svojím diakonom a poradcom, poveril ho kontrolou nad nižším duchovenstvom a vymenoval za správcu cirkevného cintorína na Via Appia (dnes katakomby sv. Kalixta). Vplyvom, ktorý mal na pápeža, ako aj jeho administratívnou obratnosťou získal v rímskej cirkvi skutočnú moc a po Zeferínovej smrti bol zvolený za pápeža. Presbyter Hippolytos Rímsky odmietol prijať toto rozhodnutie a (podľa prijatej správy) sám sa dal zvoliť za biskupa rozkolníckej skupiny. 

Kalixtova vláda bola narušená hašterením s bojovným protipápežom, ktorý ho obvinil z modalizmu a nedostatku disciplíny, no ktorého nikdy oficiálne nepokarhal. Hoci Kalixt exkomunikoval Sabelia, čelného intelektuálneho predstaviteľa modalizmu, Hippolyta to neuspokojilo a posmieval sa, že Kalixt ho odsúdil len zo strachu o seba a ostal modalistom. V skutočnosti sa Kalixt usiloval viesť stredný kurz medzi modalizmom, ktorý odmietal, a Hippolytovým učením, že Slovo je odlišná hypostáza alebo osoba, ktorú chápe ako diteistickú. Hippolytus sa tiež sťažoval, že Kalixt dovolil, aby istý biskup, ktorý sa dopustil vážneho poklesku, ostal v úrade, chystal sa vysvätiť mužov, ktorí boli dva alebo aj trikrát ženatí, odmietol odsúdit duchovného, ktorý sa oženil, uznával manželské zväzky (odsúdené rímskym právom) medzi ženami vyššej spoločnosti a mužmi nižšieho postavenia a znovu prijal do obce bez predbežného pokánia konvertitov z kacírskych alebo rozkolníckych siekt.

Jeho hrob bol objavený v roku 1960 na Kalepodiovom cintoríne na Via Aurelia; krypta je vyzdobená neskoršími freskami, ktoré zobrazujú jeho údajné mučeníctvo. Sviatok má 14. októbra.

## Literatúra
* 

## Iné projekty

## Externé odkazy
* 
* The Catholic Encyclopedia www.newadvent.org 
* Documenta Catholica Omnia - www.documentacatholicaomnia.eu 

Kategória:Talianski pápeži
Kategória:Talianski katolícki svätci
Kategória:Úmrtia v 3. storočí
Kategória:Katolícki svätci majúci sviatok 14. októbra
Konštatovanie

**Konštatovanie** je nestranné zisťovanie, stanovovanie, potvrdzovanie niečoho.

## Zdroj
* 

Kategória:Filozofické pojmy
Kalk

**Kalk** je slovo alebo slovné spojenie vytvorené z prvkov domáceho jazyka napodobnením štruktúry slova či slovného spojenia v cudzom jazyku so zachovaním jeho vnútornej formy a jazykového vyjadrenia rovnakých motivačných vzťahov. Zjednodušene povedané je to slovo doslovne preložené z cudzieho jazyka.

Príklady na kalky v slovenčine: mrakodrap (z nem. *Wolkenkratzer*), počítač (z angl. *computer*/nem. *Rechner*), vodotesný (z nem. *wasserdicht*), svedomie (z lat. *conscientia*), ďalekohľad (z lat. *telescopium*).

Druhy:
* sémantický kalk: v domácom jazyku sa na pomenovanie použije slovo s rovnakým významom ako v cudzom jazyku (napr. v jazykovede radix (lat.) – koreň)
* slovotvorný kalk: napodobnenie slovotvornej resp. pomenovacej štruktúry slova v pôvodnom jazyku (napr. computer – počítač)
* polokalk: časť slova je kalk, časť iba zvukové prispôsobenie (napr. Baumwolle (nem.) – bavlna)

## Zdroje
* 
* 

Kategória:Jazykoveda
Konštitúcia

**Konštitúcia** môže byť:
*všeobecne:
** zostavenie, ustanovenie, zriadenie
** zloženie, stavba, usporiadanie
*v politológii:
**zastarene: ústava
** druh štátneho politického zriadenia v 18. a 19. st., pri ktorom hlava štátu (spravidla panovník) je viazaná spolupôsobením voleného zastupiteľstva, pozri konštitúcia (zriadenie)
*v cirkvi:
** druh pápežskej listiny, pozri konštitúcia (pápežská listina)
** stanovy rádu, kapituly a pod.; rehoľné pravidlá
** dokument obsahujúci učenie cirkvi, prerokovaný ekumenickým koncilom a schválený pápežom
*v chémii: štruktúra molekuly daná počtom a druhom atómov v molekule a spôsobom ich väzieb, pozri konštitúcia (chémia)
*v metalurgii: fázové zloženie zliatiny dané rovnovážnym diagramom a závislé od koncentrácie a teploty, pozri konštitúcia zliatiny
*v biológiii: 
**vrodené znaky určujúce telesný aj duševný vývoj človeka; telesná stavba, telesné zloženie, usporiadenie, pozri konštitúcia (telesné znaky)
**stupeň vitálnosti, zdravia organizmu, ktorý vyjadruje jeho odolnosť voči prostrediu, pozri konštitúcia (stupeň zdravia)
Kalkul (logika)

**Kalkul** alebo **počet** je v logike formalizovaná sústava - sústava pravidiel operácií so znakmi. Je tvorený súborom primitívnych symbolov, súborom axiómov, formačnými pravidlami (tvorenie výrazov) a transformačnými pravidlami (pravidlá odvodzovania).

Podľa diela *Slovník filozofia a prírodné vedy* (1983) je kalkul: „Operačná schéma konštrukcie obrazcov z daných obrazcov (Paul Lorenzen). Kalkul predstavuje množinu pravidiel pre schematické operácie. Do kalkulu patrí konečný počet atomárnych obrazcov (elementárnych objektov), z ktorých môžeme zostaviť ďalšie obrazce. Do kalkulu ďalej patrí konečný počet pravidiel, podľa ktorých môžeme vykonávať operácie s obrazcami. Zostavenie obrazcov podľa tychto pravidiel sa nazýva odvodenie.“

Podľa diela *Filozofický slovník* (1989) je kalkul: „systém pravidiel operovania so znakmi, ktorý rozširuje možnosti obsahového myslenia pri riešení úloh a dokazovaní súdov vyjadriteľných prostriedkami (*jazykom*) daného kalkulu. Charakteristickou osobitosťou kalkulu je to, že objekty, ktorými sa v ňom narába, sú hmotné predmety (číslice, písmená a iné znaky), ktoré sa v procese, keď sa na ne aplikujú pravidlá kalkulu, prakticky nemenia. Historicky kalkuly vznikli a vyvinuli sa v matematike (napríklad diferenciálny a integrálny počet a i.); neskôr sa metóda budovania kalkulov preniesla aj do logiky, vznikli logické a logicko-matematické kalkuly a v suvislosti s tým aj matematická logika alebo symbolická logika, v ktorej sa prostredníctvom vybudovania kalkulu vyjadrujú logické formy. Vyjadrenie určitých oblastí poznania, najmä v deduktívnych vedách, v podobe kalkulov budovaných na základe metód, ktoré vypracovala moderná logika, je najdôslednejšou formou formalizácie danej oblasti poznania. Efektivnosť tejto formalizácie potvrdzuje prax používania modernej výpočtovej techniky, rozvoj kybernetiky a informatiky.“

Podľa Kondakovova je kalkul systém skúmania istej predmetnej oblasti, v ktorom sa k predmetom skúmanej oblasti priraďujú materiálne znaky (číslice, písmená a i.), s ktorými sa potom podľa systému prijatých presných pravidiel uskutočňujú operácie nevyhnutné pre riešenie vytýčeného cieľa.

Podľa modernej logiky je kalkul systém znakov a pravidiel operovania s týmito znakmi, t. j. pravidiel vzťahujúcich sa iba na tvar týchto znakov, nie na ich význam.

## Referencie


## Externé odkazy
* 
* 
* 

Kategória:Logika
Konštitucionalizmus

**Konštitucionalizmus** je úprava moci a jej výkonu právnym aktom. Základnou ideou konštitucionalizmu je vytvorenie ústavy ako zákona stojaceho nad právnym poriadkom, nad štátom a štátnymi orgánmi, a teda nad verejnou mocou. 
 
Pojem konštitucionalizmu je jedným zo základných pojmov štátoprávnej teórie.

## Externé odkazy
* 

Konštitucionalizmus
Logický kalkul

**Logický kalkul** je kalkul, ktorého zložky sa prostredníctvom nejakej interpretácie logicky
vykladajú. Takáto interpretácia spočíva v tom, že určité znaky kalkulu sa vykladajú ako logické konštanty, iné ako individuové premenné a predikátové premenné alebo ako výrokové premenné, či premenné pravdivostných hodnôt, a určité postupnosti znakov kalkulu ako logické výrazy alebo výroky atď.

Ak sú oblasti logiky ako výroková logika, predikátová logika prvého stupňa atď. tak exaktne budované, že spĺňajú podmienky kladené na nejaký kalkul, tak hovoríme o výrokovom kalkule, predikátovom kalkule prvého stupňa atď. Výstavba logických odborov vo forme kalkulov je nevyhnutne potrebná pre
skúmanie ich základov (napr. s ohľadom na logickú nezávislosť, logickú úplnosť alebo logickú bezrozpornosť).

## Externé odkazy
* 

Kategória:Logika
Konštituent

**Konštituent** je zložka väčšieho útvaru alebo konštrukcie.

## Zdroj
* 

Kategória:Filozofické pojmy
Významový konštituent

**Významový konštituent** je prvok, zložka významového útvaru, napríklad kategória.

## Externé odkazy
*
Predikátový kalkul

**Predikátový kalkul** je rozšírenie výrokového kalkulu formalizáciou záverov založených na vnútornej štruktúre vyrokov. Predikátový kalkul zostavil Gottlob Frege a podstatne obohacuje aristotelovskú i tradičnú sylogistiku.

## Externé odkazy
* 

Kategória:Logika
Konštrukcia

**Konštrukcia** alebo **zostrojenie** alebo **zostrojovanie** môže byť:
*v technike: zostavovanie jednotlivých častí do celku podľa určitého plánu, výpočtu; montáž
*v geometrii: skrátene zostrojenie geometrického útvaru (nakreslenie geometrického útvaru z daných jednoduchších tvarov)

**Konštrukcia** môže byť:
*v technike: 
**výsledný útvar vzniknutý zostavením jednotlivých častí do celku podľa určitého plánu, výpočtu
**vypracovanie plánu na zostavenie nejakého stroje, prístroja z jednotlivých častí, navrhovanie konkrétneho technického riešenia alebo samotný plán či návrh
**skrátene konštrukcia stavby (nosná časť (kostra) stavby)
**v základných črtách skonštruovaná vec, kostra
**stavba, štruktúra niečoho
*v matematike: výsledok odvodzovania (napr. vzorec) uskutočneného pomocou predpísaných operácií, pozri konštrukcia (odvodzovanie)
*v jazykovede:
**spájanie (slov či viet), vytváranie podľa gramatický pravidiel
**komplexná jazyková jednotka vzniknutá takýmto spájaním, vytváraním podľa gramatických pravidiel, pozri konštrukcia (jazykoveda)
*myšlienkový útvar, myšlienková štruktúra
*umelé vymyslenie niečoho (napr. dôkazu) nasilu alebo výsledok takéhoto vymyslenia
Kontakt

**Kontakt** môže byť:
* všeobecne: dotyk, styk, súčinnosť, spojenie
* v sociológii: vzájomný styk jedincov tej istej skupiny alebo rozdielnych skupin, prípadne aj vzájomný styk kultúrnych národov, štátov, pozri kontakt (sociológia)
* v psychológii: pozri kontakt (psychológia)
* v elektrotechnike: 
** spojenie dvoch vodičov, ktorými prechádza elektrický prúd, pozri kontakt (vodiče)
** časť konektora slúžiaca na elektrické spojenie (vodivé spojenie)
* v geológii: miesto styku dvoch rôznych hornín či geologických útvarov v zemskej kôre, synonymum: styk, pozri kontakt (geológia)
* v astronómii: okamih začiatku alebo konca zatmenia Slnka a Mesiaca, pozri kontakt (zatmenie)
* sci-fi film z roku 1997, pozri Kontakt (film)
Výrokový kalkul

**Výrokový kalkul** je propozicionálny kalkul - logický systém, ktorý formalizuje úvahy založené na štruktúre zložených výrokov nezávisle od vnútornej štruktúry jednoduchých výrokov.

## Externé odkazy
* 

Kategória:Logika
Kontemplácia

**Kontemplácia** (z lat. contemplare, odvodeného etymologicky z templum; priestor
pozorovaný augurmi a nimi rozdelený na časť priaznivú a nepriaznivú) je sústredené premýšľanie, rozjímanie, uvažovanie, ponorenie sa do seba. Pri kontemplácii ide o nenásilné združovanie mentálnych a vizuálnych vznetov a ich udržiavanie v ucelených zväzkoch. Pri kontemplácii subjekt pozoruje objekt a toto pozorovanie ho celkom pohlcuje. Subjekt sa ho snaží predĺžiť do nekonečna s akýmsi pocitom šťastia, pričom navonok vyzerá pokojne a nehybne.

## Názory na kontempláciu
### Benjamin
Podľa Benjamina je **kontemplácia** ustavične nové naberanie dychu myslenia, ktoré sa sustreďuje na jediný predmet, avšak zastavuje sa, aby stupňovite rozjímalo o jeho rôznych významoch; tým sa mu dostáva neustále nových podnetov pre ďalšie začínanie, ako aj ospravedlnenia pre túto kmitavú rytmiku.
### Schopenhauer
Podľa Schopenhauera je **kontemplácia** strácanie sa obyčajného vnímania vecí podľa ich kde, kedy, prečo a načo a bezprostredné chápanie čistej podstaty vecí, pričom duch sa ponára do sebazabudnutia v názore a stáva sa čistým subjektom poznania zbaveným vôle, bolesti a času.

## Iné projekty

## Zdroj
* 

Kategória:Filozofický slovník
Kalkulácia (podnikové hospodárstvo)

**Kalkulácia** je vyčísľovanie výšky vlastných nákladov a ďalších zložiek ceny výkonov a ich úhrnu na kalkulačnú jednicu alebo kalkulačnú jednotku v organizáciách, ktoré kalkulujú.

Kalkulácie slúžia ako podklad na tvorbu cien.

## Iné projekty

## Externé odkazy
* 

Kategória:Kalkulácia nákladov
Kalliopé

thumb|Kalliope
**Kalliopé** alebo **Kalliopa** alebo zastarano **Kalliope** (po grécky *Kalliopé*, po latinsky *Calliope*) je v gréckej mytológii múza, ktorá ochraňuje epos (inšpirovala Homéra pri tvorbe Iliady a Odysey); jej atribútom je kniha a zvitok. Je matkou Orfea a Lina.

## Iné projekty

## Externé odkazy
* 

Kategória:Múzy
Kontesa

**Kontesa** alebo **komtesa** je slobodná grófska dcéra.

## Referencie


## Externé odkazy
* 

Kategória:Šľachtické tituly
Kamalduli

náhľad|znak rádu
**Kamalduli** (z Campo di Maldulo, lat. *Congregatio Camaldulensis Ordinis Sancti Benedicti*) je odnož takzvaných bielych benediktínov s pustovníckym spôsobom života, rímskokatolícky kontemplatívny rád založený roku 1012 sv. Romualdom na vrchu neďaleko Florencie, ktorý bol majetkom grófa Maldula (odtiaľ Campo di
Maldulo). Rád bol potvrdený pápežom Alexandrom II. roku 1072, keď oddelil kamaldulov od benediktínov a schválil ich ako samostatný rád (predtým boli pustovníckym zoskupením v rámci benediktínskej rodiny).
 
Rád bol jedným z hlavných opôr reformných úsilí 11. storočia a pre Taliansko znamenal to, čo pre Francúzsko Cluny.

Je to rád, ktorý ako prvý sprísnil benediktínsku regulu. Kamalduli hlásali pokánie, odvrat od sveta, stupňovali askézu, hľadali mučenicku smrť na misijných poliach.

Na Slovensku mali kamalduli Červený kláštor a kláštor na Zobore v Nitre.

Do dejín slovenskej kultúry zasiahli kamalduli okrem iného kamaldulskou slovenčinou.

V súčasnosti ju tvoria dve kongregácie.

## Významní predstavitelia rádu
Rád dal cirkvi 1 pápeža, 7 kardinálov, 3 arcibiskupov a 12 biskupov . 
* Svätý Romuald - zakladateľ rádu
* svätý Peter Damiani - učiteľ cirkvi, žiak a životopisec svätého Romualda
* Päť bratov pustovníkov, mučeníkov - misionári a mučeníci
* svätý Bruno z Querfurtu - misionár, autor životopisu svätého Vojtecha a mučeník
* Giovanni z Camaldoli - kardinál, biskup v Ostii
* Fra Mauro - benátsky kartograf
* Pavol Giustiniani - reformoval mníšsky rád kamaldulov
* Gregor XVI. - pápež

## Referencie

## Externé odkazy
* 
* Kamalduli v Lechnici
* Červený kláštor
* www.muzeumsl.sk/klas.htm
Kontext

**Kontext** môže byť:
*súbor súvislostí, situácia; spojitosť, súvislosť
*textová spojitosť, súvislosť
*v jazykovede: súvislá časť textu, z ktorej možno určiť vzájomné vzťahy medzi jazykovými, kompozičnými alebo tematickými jednotkami, pozri kontext (jazykoveda)
Kameň

**Kameň** je tvrdá hornina, alebo úlomok minerálov (nerastov) používaný ako stavebný materiál, stavebný alebo dekoračný kameň. Kameň bol hlavnou surovinou na výrobu pracovných nástrojov v dobe kamennej. V geologickej praxi sa termín kameň nepoužíva a je striktne rozlišované medzi minerálmi a horninami.

Kameň bol a stále je jeden zo základných materiálov, ktoré využíva človek. Od nepamäti sa využíval v stavebníctve a výrobe nástrojov. Kamene delíme na horniny a minerály.

## Využitie kameňa
Kameň bol hlavnou surovinou na výrobu pracovných nástrojov v kamennej dobe. Aj v stavebníctve sa využíva od nepamäti. Medzi najstaršie kamenné konštrukcie patria napríklad egyptské pyramídy (na ich stavbu sa využívala napríklad sadra) peruánske chrámy, či Stonehenge. Z kameňa sa stavali komplikované zavlažovacie systémy na podporu poľnohospodárstva po celom svete. Jeho využitie je aj dnes stále rovnako rozšírené. V súčasnosti väčšina prírodného kameňa pochádza z Talianska, Španielska, Turecka, Mexika, Číny, Taiwanu, Indie, Grécka, Kanady, Francúzska, Brazílie alebo Spojených štátov amerických. Používa sa ako stavebný materiál (kamenivo), či na výrobu obkladov a dlažieb (obkladový kameň, dekoračný kameň). Do popredia sa dostali aj imitácie, tzv. umelý kameň. Je to betónový variant prírodného kameňa. Zatiaľ čo prírodný kameň má nezmeniteľné vlastnosti, umelý kameň ich môže mať cielene dodané a ponúka širší výber tvarov a farieb. Na vytvorenie dokonalého efektu prírodného kameňa je umelý kameň rôzne povrchovo upravovaný a pri správnej pokládke je od neho na nerozoznanie.

## Pohľady filozofov na kameň
### McLuhan
Kameň je podľa McLuhana ťažké a nemotorné médium viažúce na seba čas.
### Augustinus
Podľa Augustina kameň má bytie, no nemá život.

## Referencie


## Iné projekty

## Externé odkazy
* 
* 
* 

Kategória:Horniny
Kontextológia

**Kontextológia** je náuka o kontexte, o problémoch, vlastnostiach, možnostiach, typoch kontextov.

## Externé odkazy
*
Kameň mudrcov

**Kameň mudrcov** je podľa alchýmie látka, ktorá je schopná svojím pôsobením premieňať hocijaké kovy na zlato a zaručuje nesmrteľnosť. 

## Externé odkazy

* 

Kategória:Alchýmia
Kontinuálnosť zmyslu

**Kontinuálnosť zmyslu** podľa Whiteheada opäť ožila v kybernetickej lingvistike a v prácach o umelej inteligencii.

## Externé odkazy
* 

Kategória:Umelá inteligencia
Kontinuita

**Kontinuita** je stálosť, nepretržitosť, nepretržitá súvislosť, prechádzanie jedného do druhého. Kontinuita je dôležitou súčasťou predmetu skúmania vo filozofii dejín. Pojem kontinuity je dôležitou kategóriou filozofie dejín.

Veľmi dôležité je odlišovať kontinuitu a výsledok jej vedeckej reflexie v ľudskom vedomí: z neexistencie informácií o niektorých úsekoch vývoja nemožno usudzovať, že kontinuita v skutočnosti neexistuje.

## Iné projekty

## Zdroj
* 

Kategória:Filozofický slovník
Kameralizmus

**Kameralizmus** alebo **kameralistika** bol špecificky nemecký druh merkantilizmu. Snažil sa zdokonaliť daňový systém v prospech štátnej pokladne, podpora výroby nebola v popredí.
 
## Externé odkazy
* 

Kategória:Školy ekonomického myslenia
Kamenina

[thumb|Kameninová keramika z polovice 19. storočia zo Staffordshiru (z domu 
[Johan Ludvig Runeberg|J.L. Runeberga)]]
**Kamenina** je tvrdý glazúrovaný keramický materiál používaný v chemickom a potravinárskom priemysle a v umeleckých remeslách.

Na Slovensku sa kameninová keramika vyrábala v niekoľkých továrňach, najväčšia a najznámejšia z nich bola v Kremnici. Továreň vznikla už v roku 1815 a fungovala do roku 1956 (v roku 1945 bola znárodnená). Jej významnými majiteľmi boli najmä Jozef Trangous (v rokoch 1838 - 1861) a potom rodina Kossuchovcov. 

## Literatúra
* SOLČÁNIOVÁ, Valéria: *História kremnickej kameninovej továrne.* Kremnica : Valéria Solčániová, 2014. ISBN 978-80-971692-4-4

## Externé odkazy
* 
* Krátky dokument o kremnickej kameninovej továrni, relácia: *Slovensko v obrazoch*, RTVS, vysielané 1. 3. 2015, on-line.

Kategória:Keramika
Kontinuita slovenských dejín

**Kontinuita slovenských dejín** je v 9. až 13. storočí daná tým, že Slovensko si aj vo svojom ranouhorskom historickom období nielen udržuje, ale aj naďalej rozvíja ten stupeň včasnofeudálnej vyspelosti, aký dosiahlo v období Veľkej Moravy, čím vlastne sprostredkúva isté črty veľkomoravského odkazu v oblasti materiálnej kultúry a v administratívnosprávnej sfére aj novému štátnemu uhorskému útvaru.

## Externé odkazy
* 

Kategória:Dejiny Slovenska
Kontradikcia

**Kontradikcia** alebo** protirečenie** (lat.) je tvrdenie obsahujúce vzájomne si odporujúce myšlienky, rozpor, logický spor; vzájomné pôsobenie protikladov.

V logike je **kontradikcia** výroková forma, ktorá v každom dosadení nadobudne pravdivostnú hodnotu nepravda. Kontradikcia je negácia tautológie.

## Externé odkazy
* 
* 

Kategória:Logika
Kontraindikácia

**Kontraindikácia** (lat.) môže byť v medicíne:
*zákaz liečebných zákrokov, ktoré by mohli zhoršiť stav chorého
*vylúčenie niektorých liekov alebo cvikov (napríklad ásan) pri určitých chorobách alebo stavoch organizmu
*závažné príčiny a dôvody zákazu alebo vylúčenia použitia nejakého lieku, spôsobu liečby či  nejakého výkonu

## Externé odkazy
* 

Kategória:Medicína
Kampánia

**Kampánia** je región v južnom Taliansku, ktorého stredom je Vezuv a Neapolský záliv. 

Kampánia má veľký historický význam, bohatú a pestrú minulosť, vzácne umelecké pamiatky. V minulosti ju ovládali Gréci, Italikovia, Rimania, Normani, rody Hohenštaufovcov a Anjouovcov, Španieli a Bourbonovci. Celá táto bohatá história oblasti sa odráža vo všetkých miestach a mestách (napr. v najdôležitejšom meste južného Talianska Neapole).

## Iné projekty

## Externé odkazy
* 


Kategória:Regióny v Taliansku
Kampanila

**Kampanila** (z  a *campana* zvon) je zvonica tvaru veže s kruhovým alebo štvorcovým pôdorysom, situovaná obyčajne v blízkosti pozdĺžnej strany chrámového pôdorysu. Moderné kampanily často obsahujú namiesto zvonov zvonkohry. 

Najvyššia voľne stojaca kampanila na svete je *Joseph Chamberlain Memorial Clock Tower* v Birminghamskej univerzite.

Zdroje sa ale pri uvádzaní výšky líšia, niektoré uvádzajú výšku 110 metrov a iné 100 metrov.

## Referencie

## Galéria

obrázok:CampoDeiMiracoli2.JPG|Šikmá veža v Pise
obrázok:Kessler Campanile.jpg|Kesslerova kampanila
obrázok:Swan Bells SMC 2006.jpg|Swan Bells, Perth
obrázok:Piazza San Marco with the Basilica, by Canaletto, 1730. Fogg Art Museum, Cambridge.jpg|Kampanila baziliky sv. Marka v Benátkach
obrázok:Joseph Chamberlain Memorial Clock Tower.jpg|Joseph Chamberlain Memorial Clock Tower


## Iné projekty

## Externé odkazy
* 

Kategória:Náboženské stavby
Kategória:Veže
Kampanológia

náhľad
**Kampanológia** je náuka o zvonoch. Zaoberá sa výzdobou, dejinami, funkciou a akustikou zvonov, metódami ich výroby, spôsobom ich ladenia, ako aj tým, ako na nich hrať.

## Literatúra
* GEMBICKÝ, Juraj - LUNGA, Radek: *Pamiatková ochrana zvonov na Slovensku : Metodika.* Bratislava : Pamiatkový úrad Slovenskej republiky, 2014. 126 s. ISBN 978-80-89175-64-2. Dostupné on-line.
* PROCHÁZKA, Jakub: *Zvony a věže kostelní v církvi katolické se zvláštním zřením k církevnímu zvonění.* Brno : Papežská tiskárna benediktinů, 1883. 43 s. Dostupné on-line.
* SPIRITZA, Juraj: *[[Biografický slovník zvonolejárov činných na Slovensku v druhom tisícročí]]*. Bratislava : Pamiatkový úrad Slovenskej republiky, 2002. 106 s. ISBN 80-968632-5-8

## Pozri aj
* Zvon

## Externé odkazy
* 

Kategória:Pomocné historické vedy
Kategória:Veda
Kategória:Zvony
Kanáda

:*Nemýliť si so štátom [[Kanada]].

*'Kanáda''' (* 6. - 5. storočí pred Kristom) bol indický filozof a legendárny systematizátor vaišéšiky.

## Externé odkazy
* 

Kategória:Starovekí indickí filozofi
Kategória:Indická filozofia
Kontrakultúra

náhľad|Woodstock festival v roku 1969
**Kontrakultúra** je protest proti dominantnej kultúre, masovej alebo populárnej kultúre v určitom časopriestorovom vymedzení a odmietanie jej noriem, hodnôt, štandardov, stereotypov a spôsobu života. Historickým príkladom kontrakultúry sú husitské hnutia, niektoré vetvy trubadúrov alebo Francois Villon v stredoveku; protihabsburgské povstania a vzdelanci 17. storočí, jakobíni pred Francúzskou revolúciou; modernisti a avantgardné hnutia na prelom 19. a 20. storočia, davisti v 1. ČSR, partizáni vo vojnovom období, antistalinistické prúdy v 50. rokoch, študentské hnutia 60. rokov, punk a underground v 70. rokoch, gothic a metal v 80. rokoch, grunge v 90. rokoch alebo alterglobalistické hnutie v súčasnosti.

Podľa M. Soukupa kontrakultúra označuje príslušníkov určitej sociálnej skupiny, ktorá je odmietaná majoritnou spoločnosťou a vymedzuje sa proti nej určitými znakmi. Termín kontrakultúry je možné chápať v intenciách protestných hnutí 60. rokov ako označenie pre príslušníkov sociálnej skupiny bojujúcej priamo či nepriamo proti establišmentu a zároveň ako vytváranie vlastnej alternatívnej kultúry. Súčasťou každej kontrakultúry je vlastná ideológia – vlastná sebareflexia a reflexia sveta, vyjadrovacie prostriedky, životný štýl, názor, móda a symboly.

## Referencie

## Externé odkazy
* 

Kategória:Sociológia
Kategória:Kulturológia
Kategória:Kultúra
Kontrapunkt

náhľad|Dvojhlasný kontrapunkt
**Kontrapunkt** (z lat. *punctum contra punctum* = „nota proti note“) je súčasné vedenie niekoľkých samostatných melódií (hlasov). Kontrapunkt je náuka o polyfónii. Kontrapunkt rovíjal v renesancii Giovanni Pierluigi da Palestrina, ktorý skomponoval slávnu *Missa papae Marchelli*, ktorou demonštroval, že aj melizmatický spev polyfónie je zrozumiteľný, čím uchránil polyfóniu (a teda kontrapunkt) pred zákazom katolíckou cirkvou. V období baroka bol najlepším teoretikom kontrapunktu Johann Joseph Fux pôsobiaci vo Viedni, ktorý vydal slávnu učebnicu kontrapunktu *[[Gradus ad Parnassum]].* U Fuxa istý čas študoval český barokový génius Jan Dismas Zelenka, ktorý v mladosti emigroval do Drážďan. V neďalekom Lipsku pôsobil Johann Sebastian Bach, ktorý doviedol teóriu kontrapunktu do dokonalosti vo svojich fúgach a teoretickej práci *Die Kunst der Fuge*, ktorú nestihol dokončiť.

## Referencie


## Pozri aj
* náuka o kontrapunkte

## Externé odkazy
* 

Kategória:Hudobná terminológia
Komunikačný kanál (teória komunikácie)

**Komunikačný kanál** je časť komunikačnej sústavy, v ktorej tečie signál. Komunikačný kanál siaha od miesta oddelenia vedenia nosnej informácie u odosielateľa až po miesto jej spojenia s nosnou informáciou u prijímateľa. Komunikačný kanál pokrýva celú dráhu oddeleného spracúvania a prenosu nosnej informácie od znaku u odosielateľa po znak u prijímateľa. Na istom mieste by mal mať fyziologickú kvalitu dostredivých a odstredivých nervových dráh a v nich prebiehajúcich dejov, eventuálne kvalitu dejov v asociačných nervových spojoch.

## Externé odkazy
* 

Kategória:Teória komunikácie
Kontrarevolúcia

**Kontrarevolúcia** alebo staršie skrátene **kontra** (lat.) je zvrhnutie novej štátnej moci a znovunastolenie starej štátnej moci.

## Externé odkazy
* 

Kategória:Politológia
Kancerológia

**Kancerológia** (lat.+gr.) je náuka o zhubných nádoroch, najmä o rakovine.

## Externé odkazy
* 

Kategória:Medicína
Kontrast

**Kontrast** môže byť:
*úplný opak, protiklad
*v optike: 
**vizuálne hodnotená odlišnosť výzoru dvoch častí zorného poľa videných súčasne alebo dvoch nerovnakých podnetov postupne pôsobiacich na zrak
**odbornejšie: kontrast jasa (ako vzorec)
*v psychológii:jasné a vedomé vnímanie rozdielov medzi kvalitami objektívnej reality (napr. farieb) či psychických javov (napr. veci vnímanej ako pekná) na neurofyziologickom podklade, pozri kontrast (psychológia)
*skrátene kontrast televízneho obrazu
*vo fyzike: vlastnosť určitého miesta zorného poľa vynikať nad okolím
*v matematike: skrátene lineárny kontrast
*v jazykovede: 
**rozdielnosť medzi dvoma za sebou nasledujúcimi fonémami, pozri kontrast (fonémy)
**v štrukturálnej jazykovede: syntagmatický vzťah medzi jednotkami, opak opozície
*názov hudobnej skupiny, pozri kontrast (hudobná skupina)
Kánon

**Kánon** môže byť:
* pevne stanovené pravidlo, predpis, norma
* súhrn smerníc, pravidiel, zásad, predpisov
* súhrn vzorových či uznaných textov; súbor textov vybraných najlepších autorov či diel
* v náboženstve: 
** cirkvou uzákonené pravidlo, dogma alebo obrad; vieroučné, kultové pravidlo
** článok/odsek kánonického práva, pozri Kódex kánonického práva a Kódex kánonov východných cirkví
** výrok (príp. celá zbierka ustanovení) cirkevných snemov, pápeža alebo cirkevného otca, ktorý sa považuje za záväzný kánon (cirkevné právo)
** ústredná časť omše s eucharistickou modlitbou, pozri kánon (časť omše)
** skrátene biblický kánon (zoznam biblických kníh oficiálne uznaných cirkvou)
** oficiálny súpis svätých
** špecifický hymnický útvar, ktorý je bežnou súčasťou bohoslužieb byzantského obradu, pozri kánon (byzantský obrad)
** modlitebné pravidlo
** úloha uložená na vykonanie pokánia (epitímia) a pod.
* vo filozofii: 
** súbor pravidiel správneho myslenia platných v určitom okruhu, pozri kánon (pravidlá správneho myslenia)
** spisy Demokrita a Epikura
* v hudbe: kontrapunktická kompozičná technika, pri ktorej sa melódia nástupného hlasu prísne opakuje ostatnými hlasmi, pozri kánon (hudba)
* v tanci: tlieskanie či vyšliapavanie rytmu o takt neskôr, pozri kánon (tanec)
* v matematike: všeobecné riešenie úlohy, podľa ktorého sa môžu riešiť špeciálne problémy
* v lekárstve: systém mier, podľa ktorého sa z rozmerov jednej časti tela dajú zistiť rozmery ostatných častí tela, pozri kánon (medicína)
* vo výtvarnom umení: 
** umelecký systém vzťahov a vzájomných pomerov jednotlivých častí výtvarného diela, často príznačný pre určité slohové obdobie
** súbor pravidiel o proporciách ľudského tela, pozri kánon (proporcie ľudského tela)
* v architektúre: súbor základných pravidiel skladby, ktoré stanovujú základné pomery a vzťahy hmôt, článkovania a logickú následnosť kompozičných prvkov, pozri kánon (architektúra)
* pôvodný súbor 60 próz o Sherlockovi Holmesovi od A. C. Doylea, pozri Kánon (Holmes)

## Pozrite aj
*canon
Kontrola

**Kontrola** môže byť:
*skúmanie zhody skutočnosti s očakávaným alebo požadovaným stavom:
**(pre)skúšanie, overenie, prehliadka
**dozor, dohľad
*usmerňovanie, riadenie, vplyv
*kontrolný orgán, kontrolór
Kanonika

**Kanonika** môže byť:
* náuka o pravidlách a normách poznania a myslenia (logika); v období helenizmu súčasť filozofie, pozri kanonika (logika)
*v hudbe: náuka o matematických pomeroch tónov, pozri kanonika (hudba)
Kontrola a riadenie kvality

**Kontrola a riadenie kvality** (*CAQ - computer-aided quality*) je súčasť CAE, strojová skúška kvality hotového produktu (porovnanie želaných a skutočných rozmerov, analýza rozdielov.

## Externé odkazy
* 

Kategória:Inžinierstvo pomocou počítača
Kategória:Riadenie kvality
Kanonizácia

**Kanonizácia** alebo **kanonizovanie** môže byť:
*všeobecne: uzákonenie; ustálenie či pevné stanovenie (pravidiel, noriem a pod.); urobenie kánonom
*v náboženstve:
**vyhlásenie za svätého (t. j. umiestnenie do kánonu či kalendára svätých prostredníctvom príslušného formálneho postupu), synonymum: svätorečenie, pozri kanonizácia (cirkev)
**v cirkevnom práve aj: uzákonenie
**a) proces tvorby biblického kánonu, b) prevzatie (daného textu) do biblického kánonu, pozri pod biblický kánon
*v umení: stanovenie kánonu, pozri napr. pod kánon (výtvarné umenie)
*v matematike (a informatike): proces získavania kanonického tvaru, prevod do kanonického tvaru, pozri pod kanonický tvar
*v praktickej informatike: kanonikalizácia (a) urobenie kanonickým, prevod do kanonického tvaru/formátu, b) tvorba kanonických dát z nekanonických dát; nepresné synonymum: normalizácia)

## Referencie


## Pozri aj
*kánon

## Iné projekty
Sociálna kontrola

**Sociálna kontrola** sú spoločenské mechanizmy, prostredníctvom ktorých si spoločnosť vynucuje poriadok a dodržiavanie spoločenských noriem.

Sociálna kontrola môže byť:
# neformálna (napr. pochvaly, ocenenia, tresty, pokarhania)
# formálna (napr. dodržiavanie zákonov a predpisov)

Kategória:Sociológia
La Venta

náhľad|Olmécka veľká hlava z La Venty (výška 2,5 m), dnes vo Villahermosa
**La Venta** bolo významné kultové stredisko Olmékov v dnešnom Mexiku pri Mexickom zálive na nízkom ostrove obklopenom močiarmi s rozlohou asi 5 km². Žilo tu maximálne 150 osôb, ktoré vyživovalo obyvateľstvo z okolia.

Sídlo sa datuje do obdobia 1200 pred Kr. až 400 pred Kr. s vrcholom po roku 900 pred Kr., keď (800 - 400 pred Kr.) bolo sídlo štyrikrát prestavané. Po roku 400 pred Kr., kedy boli všetky významné pamiatky zničené, sa sídlo využívalo už len ojedinele na kultové účely.
V strede La Venty je komplex pravidelne usporiadaných stavieb. V jeho južnej časti sa týči 30m vysoká pyramída (základňa 125 x 70 m). V jeho strede je obdĺžnikové nádvorie ohraničené dvoma mohylami.

Našli sa tu aj početné nálezy výtvarného umenia. Všetky prenosné pamätníky z La Venty boli v modernej dobe prenesené do archeologického parku vo Villahermosa.

## Iné projekty

Kategória:Olmékovia
Kategória:Archeologické lokality v Mexiku
Labe

náhľad|Prítoky Labe
thumb|Mapa toku rieky Labe
**Labe** () je rieka dlhá  s povodím . Preteká Českom (358,3 km) a Nemeckom a tvorí dôležitú európsku vodnú cestu. Labe pramení na *Labské louce* v Krkonošiach a v Hamburgu ústi estuárom do Severného mora.

## Priebeh toku
### Prítoky
* : Bílé Labe, Malé Labe, Úpa, Metuje, Orlice, Chrudimka, Cidlina, Jizera, Vltava, Ohře, Bílina, Ploučnice
* : Schwarze Elster, Mulda, Sála, Havola, Ilmenau, Stör, Oste

### Mestá
* : Špindlerův Mlýn, Vrchlabí, Dvůr Králové nad Labem, Jaroměř, Hradec Králové, Pardubice, Přelouč, Kolín, Poděbrady, Nymburk, Stará Boleslav, Mělník, Litoměřice, Lovosice, Ústí nad Labem, Děčín
* : Pirna, Drážďany, Meißen, Torgau, Dessau, Magdeburg, Wittenberge, Hamburg, Cuxhaven

## Vodný režim
Najvyššie vodné stavy sú na Labe na jar pri topení snehu a postupne klesajú. V letnom období sa môžu vyskytnúť náhle vzostupy hladiny z dažďov, ktoré môžu dosiahnuť až úroveň povodne. Dlhodobé kolísanie hladiny dosahuje 7 až 8&nbsp;m. Priemerný ročný prietok vody na česko-nemeckej hranici dosahuje 300&nbsp;m³/s, v ústí je to okolo 800 m³/s. Morský príliv sa prejavuje až do vzdialenosti 160&nbsp;km.

## Vodná doprava
náhľad|vľavo|Labe u Lovosíc
Vodná doprava na Labe a Vltave je doložená už od doby bronzovej, no rozvoj modernej dopravy nastal v 18. storočí. Rakúska vláda zriadila v roku 1764 plavebnú komisiu, v roku 1766 plavebný fond a v roku 1770 Plavebné vodné riaditeľstvo, z ktorého sa neskôr vyvinulo Riaditeľstvo vodných ciest. Roku 1777 vydala Mária Terézia tzv. *Navigačný patent*, ktorý povýšil plavbu nad iné spôsoby využívania rieky a vyhlásil splavné toky za majetok štátu.

V roku 1857 vznikol prístav v Děčíne a v rokoch 1897 – 1913 vznikla sústava zdvíhadiel a hrádzí na Vltave i Labe. Po založení „Komisie pre kanalizovanie Vltavy a Labe v Čechách“ bol 11. júna 1901 prijatý ríšsky Vodocestný zákon, ktorý umožnil skanalizovať a tým aj splavniť Labe z Mělníka do Brandýsa nad Labem.

V súčasnosti je rieka splavná až po Přelouč v celkovej dĺžke 950&nbsp;km, s výhľadom predĺženia po Pardubice. Do Hamburgu je splavná pre námorné lode.

## Príroda
Zásluhou výrazného zlepšenia čistoty vody po roku 1990 sa do Labe po dlhej dobe vrátili losos, vydra riečna a bobor európsky, z vtáctva potápka malá, volavka popolavá, volavka biela, kormorán veľký, rybárik riečny, kulík riečny a iné.

Labe preteká štyrmi českými chránenými územiami:
* Krkonošský národný park
* CHKO České středohoří
* CHKO Labské pískovce
* Národný park České Švýcarsko

## Iné projekty

## Zdroje
* 
* 


Kategória:Rieky v Česku
Kategória:Rieky v Nemecku
Kategória:Povodie Labe
Kategória:Úmorie Severného mora
Jiří Kánský

**Jiří Kánský** (* 16. apríl 1930, Praha, Česko-Slovensko – † 24. október 1999 ) bol český filozof pôsobiaci na Slovensku.

Po maturite na reálnom gymnáziu v Prahe 3, absolvoval štúdium filozofie na VŠPHV v Prahe. V rokoch 1953 – 1956 pôsobil ako odborný asistent na katedre spoločenských vied na Vysokej škole poľnohospodárskej v Nitre. V rokoch 1956 – 1959 bol interným vedeckým ašpirantom na katedre filozofie Filozofickej fakulty Univerzity Komenského v Bratislave, kde tiež obhájil kandidátsku dizertáciu. Na tejto katedre potom pracoval (s výnimkou rokov 1964 – 1965, kedy bol redaktorom časopisu „Predvoj“) ako odborný asistent, od r. 1966 ako docent. Za publikovanie článku vyjadrujúceho nesúhlas so sovietskou okupáciou ČSSR a objasňujúceho jej príčiny bol z FF prepustený, jeho práce nesmeli byť uverejňované ani citované. V rokoch 1972 - 1990 pracoval v Slovenskej pedagogickej knižnici v Bratislave. 

Po politickej rehabilitácii sa vrátil na katedru filozofie a dejín filozofie, kde pôsobil až do odchodu do dôchodku (1995). Spolupracoval s radou redakcií novín, časopisov, rozhlasov (v oblasti etickej problematiky), prednášal na Univerzite tretieho veku v Bratislave a vo voľnej miere aj pre verejnosť. V roku 1993 bol na dvojmesačnom študijnom pobyte na univerzite v nemeckom Dortmunde. Vo svojej pedagogickej, vedeckej a publicistickej práci sa venoval problémom sociálnej filozofie a hlavne etiky. Z východiskovej koncepcie neortodoxného pojatia marxistickej etiky prešiel vývojom k súčasnej evolučnej etiky a utilitarizmu pravidla. Evolučnú etiku, opierajúcu sa o neodarwinizmus, pokladal za podnetnú v otázkach, napr.: v probléme vzniku morálky, ovplyvnenie morálky prostredníctvom geneticky zakódovaných informácií, a tým aj objasnenie niektorých všeľudských morálnych hodnôt. Predovšetkým sa však snažil o rozvíjanie utilitarizmu pravidla (R.B. Brendt). Zameriaval sa na praktickú (aplikovanú) etiku, hlavne na etiku hospodárstva a etiku vedy. Jiří Kánský náhle zomrel 24. októbra 1999.

## Externé odkazy
* 
* http://www.phil.muni.cz/fil/scf/komplet/kansky.html

Kategória:Českí filozofi
Kategória:Slovenskí filozofi
Kategória:Českí pedagógovia
Kategória:Slovenskí pedagógovia
Kategória:Slovenskí publicisti
Kategória:Českí publicisti
Kategória:Slovenské osobnosti českého pôvodu
Laboratórium

náhľad|Laboratórium
**Laboratórium** (lat.) je pracovňa, miestnosť vybavená prístrojmi a technickým zariadením na prírodovedecké alebo technické experimenty a výskum.

## Iné projekty

## Externé odkazy
* 

Kategória:Veda
Dimitrie Cantemir

**Dimitrie Cantemir** (po rumunsky) alebo **Dmitrij Konstantinovič Kantemir** (po rusky) (* 26. október 1673, Dimitrie Cantemir, Vaslui, Rumunsko (vtedy Silișteni, Moldavské kniežatstvo) – † 21. august 1723, Dmitrovka, Rusko) bol moldavský filozof, spisovateľ, historik a orientalista, vládca Moldavska.

V roku 1711 emigroval do Ruska, kde sa stal politickým poradcom Petra I. Dimitrie Cantemir bol členom Berlínskej akadémie (1714). Vo svojich prácach opísal prechod filozofického myslenia od stredoveku do novoveku, od scholastiky k racionalizmu.

## Iné projekty

## Externé odkazy
* 

Kategória:Moldavskí filozofi
Kategória:Moldavskí spisovatelia
Kategória:Vládcovia Moldavska
Kontroverzia

**Kontroverzia**  je prudká výmena názorov; spor, hádka, rozpor.

## Externé odkazy
* 

Kategória:Kontroverzie
Kategória:Kritika
Kategória:Komunikácia
Antonio Labriola

**Antonio Labriola** (* 2. júl 1843, Cassino, Taliansko – † 12. február 1904, Rím) bol taliansky filozof a publicista, predstaviteľ marxizmu.

## Externé odkazy
* 

Kategória:Talianski filozofi
Kategória:Talianski publicisti
Hermann Kantorowicz

**Hermann Kantorowicz** (* 18. november 1877 – † 12. február 1940) bol nemecký právnik. Bol profesorom na Freiburgskej univerzite (od 1923), Univerzite v Kieli (1929), Columbijskej univerzite (od 1927).

## Bibliografia

* *Goblers Karolinen-Kommentar und seine Nachfolger*, 1904
* *Der Kampf um die Rechtswissenschaft*, 1906
* *Ueber die Entstehung der Digestenvulgata*, 1910
* *Rechtswissenschaft und Soziologie*, 1911
* *Tat und Schuld*, 1933

Kategória:Narodenia v 1877
Kategória:Úmrtia v 1940
Kategória:Nemeckí právnici
Kategória:Nemeckí pedagógovia
Kontubernium

**Kontubernium** (lat.) bolo združenie protestantských duchovných v Uhorsku.

## Externé odkazy
* 

Kategória:Uhorsko
Kategória:Protestantské cirkvi
Kontumácia

**Kontumácia** je v práve: odsúdenie žalovaného, ktorý sa nedostavil.

## Externé odkazy
* 

Kategória:Súdnictvo
Lactantius

**Lucius Caecilius Firmianus Lactantius** (* asi 260 – † po 317) bol rímsky cirkevný otec, teológ a spisovateľ z Afriky, žiak Arnobia. Dioklecián ho povolal ako učiteľa rétoriky do svojho sídelného mesta Nikomédie; tu sa stal kresťanom. Neskôr bol vychovávateľom syna Konštantina I. Veľkého.

Lactantiovo dielo *Divinae institutiones* (Božské základy, 7 kníh) je apológiou a prvým sústavným výkladom kresťanskej vierouky v latinčine.

## Externé odkazy
* 
* Lactantius, On the Anger of God  - výber z jeho diela kde napáda epikureizmus.

Kategória:Narodenia v 3. storočí
Kategória:Úmrtia v 4. storočí
Kategória:Cirkevní otcovia